LIETUVOS RESPUBLIKOS UŽSIENIO REIKALŲ MINISTRO

IR LIETUVOS RESPUBLIKOS VIDAUS REIKALŲ MINISTRO

Į S A K Y M A S

**DĖL LIETUVOS RESPUBLIKOS UŽSIENIO REIKALŲ MINISTRO IR LIETUVOS RESPUBLIKOS VIDAUS REIKALŲ MINISTRO 2004 M. RUGSĖJO 29 D. ĮSAKYMO Nr. V-119/1V-317 „DĖL UŽSIENIO VALSTYBIŲ DIPLOMATINIŲ ATSTOVYBIŲ, KONSULINIŲ ĮSTAIGŲ IR TARPTAUTINIŲ ORGANIZACIJŲ ATSTOVYBIŲ TRANSPORTO PRIEMONIŲ REGISTRAVIMO TVARKOS APRAŠO PATVIRTINIMO“ PAKEITIMO**

2013 m. birželio 12 d. Nr. V-157/1V-506

Vilnius

1. P a k e i č i a m e Lietuvos Respublikos užsienio reikalų ministro ir Lietuvos Respublikos vidaus reikalų ministro 2004 m. rugsėjo 29 d. įsakymą Nr. V-119/1V-317 „Dėl Užsienio valstybių diplomatinių atstovybių, konsulinių įstaigų ir tarptautinių organizacijų atstovybių transporto priemonių registravimo tvarkos aprašo patvirtinimo“ (Žin., 2004, Nr. ; 2005, Nr. ; 2006, Nr. , Nr. ; 2007, Nr. , Nr. ; 2010, Nr. ; 2011, Nr. ) ir išdėstome jį nauja redakcija:

„**LIETUVOS RESPUBLIKOS UŽSIENIO REIKALŲ MINISTRAS**

**LIETUVOS RESPUBLIKOS VIDAUS REIKALŲ MINISTRAS**

**Į S A K Y M A S**

**DĖL UŽSIENIO VALSTYBIŲ DIPLOMATINIŲ ATSTOVYBIŲ, KONSULINIŲ ĮSTAIGŲ, TARPTAUTINIŲ ORGANIZACIJŲ ATSTOVYBIŲ IR EUROPOS SĄJUNGOS ĮSTAIGŲ TRANSPORTO PRIEMONIŲ REGISTRAVIMO TVARKOS APRAŠO PATVIRTINIMO**

Įgyvendindami Motorinių transporto priemonių ir jų priekabų registravimo taisyklių, patvirtintų Lietuvos Respublikos vidaus reikalų ministro 2001 m. gegužės 25 d. įsakymu Nr. 260 (Žin., 2001, Nr. ; 2006, Nr. ) ,11 punktą,

t v i r t i n a m e Užsienio valstybių diplomatinių atstovybių, konsulinių įstaigų, tarptautinių organizacijų atstovybių ir Europos Sąjungos įstaigų transporto priemonių registravimo tvarkos aprašą (pridedama).“

2. N u s t a t o m e, kad šis įsakymas įsigalioja 2013 m. liepos 1 d.

UŽSIENIO REIKALŲ MINISTRAS LINAS LINKEVIČIUS

VIDAUS REIKALŲ MINISTRAS DAILIS ALFONSAS BARAKAUSKAS

PATVIRTINTA

Lietuvos Respublikos užsienio reikalų ministro ir Lietuvos Respublikos vidaus reikalų ministro 2004 m. rugsėjo 29 d. įsakymu Nr. V-119/1V-317

(Lietuvos Respublikos užsienio reikalų ministro ir Lietuvos Respublikos vidaus reikalų ministro 2013 m. birželio 12 d. įsakymo Nr. V-157/1V-506

redakcija)

**UŽSIENIO VALSTYBIŲ DIPLOMATINIŲ ATSTOVYBIŲ, KONSULINIŲ ĮSTAIGŲ, TARPTAUTINIŲ ORGANIZACIJŲ ATSTOVYBIŲ ir Europos sąjungos įstaigų TRANSPORTO PRIEMONIŲ REGISTRAVIMO TVARKOS APRAŠAS**

**I. BENDROSIOS NUOSTATOS**

1. Užsienio valstybių diplomatinių atstovybių, konsulinių įstaigų, tarptautinių organizacijų atstovybių ir Europos Sąjungos įstaigų transporto priemonių registravimo tvarkos aprašas (toliau – tvarkos aprašas) nustato užsienio valstybių diplomatinių atstovybių, konsulinių įstaigų, tarptautinių organizacijų atstovybių, akredituotų ir reziduojančių Lietuvos Respublikoje, (toliau – atstovybės) ir Europos Sąjungos įstaigų, akredituotų ir reziduojančių Lietuvos Respublikoje, diplomatinių atstovybių diplomatinio personalo, administracinio ir techninio personalo narių ir jų šeimos narių (jeigu šie asmenys nėra Lietuvos Respublikos piliečiai ir jų nuolatinė gyvenamoji vieta nėra Lietuvos Respublika), konsulinių įstaigų etatinių konsulinių pareigūnų, konsulinių darbuotojų ir jų šeimos narių (jeigu šie asmenys nėra Lietuvos Respublikos piliečiai ir jų nuolatinė gyvenamoji vieta nėra Lietuvos Respublika), tarptautinių organizacijų atstovybių narių ir jų šeimos narių (toliau – atstovybių nariai) ir Europos Sąjungos įstaigų narių ir jų šeimos narių (jeigu šie asmenys nėra Lietuvos Respublikos piliečiai ir jų nuolatinė gyvenamoji vieta nėra Lietuvos Respublika) (toliau – Europos Sąjungos įstaigų nariai) transporto priemonių registravimo, registracijos dokumentų ir atitinkamai diplomatinių ir / ar bendrojo naudojimo valstybinio numerio ženklų išdavimo Lietuvos Respublikoje tvarką.

2. Atstovybių, atstovybių narių, Europos Sąjungos įstaigų ir Europos Sąjungos įstaigų narių transporto priemones, raštu tarpininkaujant Lietuvos Respublikos užsienio reikalų ministerijos Valstybinio ir diplomatinio protokolo departamentui (toliau – Protokolo departamentas), Lietuvos Respublikoje įregistruoja, išregistruoja, registracijos dokumentus, diplomatinius ir bendrojo naudojimo valstybinio numerio ženklus išduoda ir registravimo duomenis tvarko valstybės įmonė „Regitra“ (toliau – VĮ „Regitra“), vadovaudamasi tvarkos aprašu ir Motorinių transporto priemonių ir jų priekabų registravimo taisyklėmis, patvirtintomis Lietuvos Respublikos vidaus reikalų ministro 2001 m. gegužės 25 d. įsakymu Nr. 260 (Žin., 2001, Nr. ; 2006, Nr. ) (toliau – Taisyklės), tiek, kiek to nereglamentuoja tvarkos aprašas.

**II. ATSTOVYBIŲ, ATSTOVYBIŲ NARIŲ, EUROPOS SĄJUNGOS ĮSTAIGŲ IR EUROPOS SĄJUNGOS ĮSTAIGŲ NARIŲ TRANSPORTO PRIEMONIŲ DIPLOMATINIAI VALSTYBINIO NUMERIO ŽENKLAI**

3. Diplomatiniai valstybinio numerio ženklai išduodami transporto priemonėms, kurias teisėtais pagrindais valdo Lietuvos Respublikoje akredituotos ir reziduojančios atstovybės ir Europos Sąjungos įstaigos, atstovybių nariai ir Europos Sąjungos įstaigų nariai, turintys Protokolo departamento išduotus galiojančius „A“ ir „B“ kategorijos akreditacijos pažymėjimus.

4. Vienai atstovybės ir Europos Sąjungos įstaigos, atstovybės nario ar Europos Sąjungos įstaigos nario transporto priemonei išduodamas vienas Lietuvos Respublikos standarte LST 1447 nustatytus techninius reikalavimus atitinkančių diplomatinių valstybinio numerio ženklų (1 priedas) komplektas.

5. Transporto priemonių diplomatiniuose valstybinio numerio ženkluose įspaustas šešiaženklis skaičius. Šešiaženklį skaičių sudarantys skaitmenys turi tokią reikšmę:

5.1. pirmieji du skaitmenys žymi atstovybės ar Europos Sąjungos įstaigos kodą (2 priedas), kurį suteikia Protokolo departamentas pagal atstovybės ar Europos Sąjungos įstaigos akreditacijos Lietuvos Respublikoje pirmumą;

5.2. trečias skaitmuo žymi transporto priemonės kategoriją: „1“ nurodo, kad tai atstovybės vadovo reprezentacinė transporto priemonė; „2“ nurodo, kad tai atstovybės, Europos Sąjungos įstaigos transporto priemonė; „3“ nurodo, kad tai diplomatinės atstovybės diplomatinio personalo nario, konsulinės įstaigos etatinio konsulinio pareigūno ir jo šeimos nario (jeigu šie asmenys nėra Lietuvos Respublikos piliečiai ir jų nuolatinė gyvenamoji vieta nėra Lietuvos Respublika), tarptautinės organizacijos atstovybės nario ir jo šeimos nario, Europos Sąjungos įstaigos vadovo ir administracijos padalinio vadovo ir jo šeimos nario, kurie pagal tarptautinę teisę naudojasi diplomatinėmis privilegijomis ir imunitetais (jeigu šie asmenys nėra Lietuvos Respublikos piliečiai ir jų nuolatinė gyvenamoji vieta nėra Lietuvos Respublika), asmeninė transporto priemonė; „4“ nurodo, kad tai diplomatinės atstovybės administracinio ir techninio personalo nario ar konsulinės įstaigos konsulinio darbuotojo ir jo šeimos nario (jeigu šie asmenys nėra Lietuvos Respublikos piliečiai ir jų nuolatinė gyvenamoji vieta nėra Lietuvos Respublika) asmeninė transporto priemonė;

5.3. ketvirtas, penktas ir šeštas skaitmenys žymi diplomatinių valstybinio numerio ženklų registracijos eilės numerį.

**III. ATSTOVYBIŲ, ATSTOVYBIŲ NARIŲ, EUROPOS SĄJUNGOS ĮSTAIGŲ IR EUROPOS SĄJUNGOS ĮSTAIGŲ NARIŲ BENDROJO NAUDOJIMO VALSTYBINIO NUMERIO ŽENKLAI**

6. Bendrojo naudojimo valstybinio numerio ženklai išduodami transporto priemonėms, kurias teisėtais pagrindais valdo Lietuvos Respublikoje esančios atstovybės, atstovybių nariai, Europos Sąjungos įstaigos ir Europos Sąjungos įstaigų nariai, kurie pagal tarptautinę teisę naudojasi ribotais diplomatiniais imunitetais ir privilegijomis.

7. Vienai tvarkos aprašo 6 punkte nurodytai transporto priemonei išduodamas vienas Lietuvos Respublikos standarte LST 1447 nustatytus techninius reikalavimus atitinkančių bendrojo naudojimo valstybinių ženklų komplektas tvarkos aprašo 8–14 punktuose nustatyta tvarka.

**IV. ATSTOVYBIŲ, atstovybių narių, eUROPOS SĄJUNGOS ĮSTAIGŲ IR Europos sąjungos įstaigų NARIŲ TRANSPORTO PRIEMONIŲ ĮREGISTRAVIMAS**

8. Norėdama įregistruoti atstovybės ar atstovybės nario, Europos Sąjungos įstaigos ar Europos Sąjungos įstaigos nario transporto priemonę ir gauti diplomatinius ar bendrojo naudojimo valstybinio numerio ženklus, atstovybė ar Europos Sąjungos įstaiga nota kreipiasi į Protokolo departamentą. Prie notos pridedamas prašymas (prašymo dėl transporto priemonės registravimo pavyzdys – tvarkos aprašo 3 priedas) įregistruoti transporto priemonę, kuriame nurodomi transporto priemonės teisėto valdytojo ir / ar savininko ir transporto priemonės duomenys (gamybinė markė, komercinis pavadinimas, identifikavimo numeris). Kai transporto priemonę teisėtais pagrindais valdo atstovybė arba Europos Sąjungos įstaigos, prašymą pasirašo jos vadovas arba jo įgaliotas asmuo ir tvirtina atstovybės antspaudu. Kai transporto priemonę teisėtais pagrindais valdo atstovybės narys ar Europos Sąjungos įstaigos narys, o ne atstovybė ar Europos Sąjungos įstaiga, prašymą pasirašo atitinkamai atstovybės narys ar Europos Sąjungos įstaigos narys, o atstovybės ar Europos Sąjungos įstaigos vadovas ar jo įgaliotas asmuo jį vizuoja ir tvirtina atitinkamai atstovybės ar Europos Sąjungos įstaigos antspaudu.

9. Protokolo departamentas per penkias darbo dienas nuo prašymo gavimo Užsienio reikalų ministerijoje dienos išnagrinėja prašymą dėl atstovybės ar atstovybės nario, Europos Sąjungos įstaigos ar Europos Sąjungos įstaigos nario transporto priemonės įregistravimo ir prašymo dalyje „Pildo tik Užsienio reikalų ministerija“ nurodo:

9.1. prašymo gavimo Užsienio reikalų ministerijoje datą, notos datą ir numerį;

9.2. trejų metų transporto priemonės registracijos galiojimo terminą, tuo atveju, jeigu prašoma išduoti diplomatinius valstybino numerio ženklus ir transporto priemonę teisėtai valdo ir / ar naudoja atstovybė ar Europos Sąjungos įstaiga;

9.3. terminą, atitinkantį transporto priemonės teisėto valdytojo ir / ar savininko akreditacijos pažymėjimo galiojimo laikotarpį, tuo atveju, jeigu šią transporto priemonę teisėtais pagrindais valdo atstovybės nariai ar Europos Sąjungos įstaigų nariai, turintys Protokolo departamento išduotus galiojančius „A“ ir „B“ kategorijos akreditacijos pažymėjimus;

9.4. atstovybės ar Europos Sąjungos įstaigos kodą, transporto priemonės kategoriją ir, jei prašoma išduoti diplomatinius valstybinio numerio ženklus, diplomatinių valstybinio numerio ženklų registracijos eilės numerį;

9.5. skiltyje „Pastabos“ – atstovybės, atstovybės nario, Europos Sąjungos įstaigos ar Europos Sąjungos įstaigos nario teisę registruoti transporto priemonę, išduodant bendrojo naudojimo valstybinio numerio ženklus, ir atstovybės ar Europos Sąjungos įstaigos buveinės adresą, tuo atveju, jeigu prašoma išduoti bendrojo naudojimo valstybinio numerio ženklus. Šiuo atveju galiojimo laikotarpis nenurodomas.

10. Protokolo departamento direktoriaus vizuotas ir šio departamento antspaudu patvirtintas prašymas grąžinamas jį pateikusiai atitinkamai atstovybei ar Europos Sąjungos įstaigai. Savo ruožtu atstovybė, atstovybės narys, Europos Sąjungos įstaiga ar jos narys prašymą kartu su Taisyklėse nurodytais dokumentais pateikia VĮ „Regitra“.

11. VĮ „Regitra“:

11.1. patikrina gautus dokumentus;

11.2. priėmusi sprendimą įregistruoti transporto priemonę, ją įregistruoja ir išduoda transporto priemonės registravimo dokumentą ir atitinkamai diplomatinius valstybinio numerio ženklus ar bendrojo naudojimo valstybinio numerio ženklus;

11.3. per penkias darbo dienas nuo transporto priemonės įregistravimo arba atsisakymo ją įregistruoti dienos elektroninio ryšio priemonėmis informuoja apie tai Protokolo departamentą.

12. Įregistravus atstovybės, atstovybės nario, Europos Sąjungos įstaigos ar Europos Sąjungos įstaigos nario transporto priemonę, išduodamas transporto priemonės registravimą patvirtinantis dokumentas.

13. Susidėvėję diplomatiniai ar bendrojo naudojimo valstybinio numerio ženklai ir susidėvėję ar negaliojantys transporto priemonės registravimo dokumentai grąžinami VĮ „Regitra“.

14. Nauji diplomatiniai ar bendrojo naudojimo valstybinio numerio ženklai vietoj prarastų, susidėvėjusių ar pasibaigus jų galiojimo terminui išduodami tvarkos aprašo 8–14 punktuose nustatyta tvarka.

**V. ATSTOVYBIŲ, ATSTOVYBIŲ NARIŲ, EUROPOS SĄJUNGOS ĮStAIGŲ IR EUROPOS SĄJUNGOS ĮSTAIGŲ NARIŲ TRANSPORTO PRIEMONIŲ IŠREGISTRAVIMAS**

15. Atstovybės, atstovybės nario, Europos Sąjungos įstaigos ar Europos Sąjungos įstaigos nario transporto priemonė išregistruojama Taisyklėse numatytais atvejais ir tuomet, kai atstovybės narys ar Europos Sąjungos įstaigos narys transporto priemonės registracijos galiojimo metu nustoja Lietuvos Respublikoje naudotis privilegijomis ir imunitetais, jam suteiktais pagal tarptautinę teisę. Transporto priemonių registravimo duomenų keitimas atliekamas Taisyklės numatytais atvejais.

16. Norėdama išregistruoti transporto priemonę su diplomatiniu valstybinio numerio ženklu atstovybė ar Europos Sąjungos įstaiga nota kreipiasi į Protokolo departamentą. Prie notos pridedamas prašymas (3 priedas), kuriame nurodomi transporto priemonės teisėto valdytojo ir / ar savininko ir transporto priemonės duomenys (gamybinė markė, komercinis pavadinimas, identifikavimo numeris). Kai transporto priemonę teisėtais pagrindais valdo atstovybė ar Europos Sąjungos įstaiga, prašymą pasirašo jos vadovas arba jo įgaliotas asmuo ir tvirtina atitinkamai atstovybės ar Europos Sąjungos įstaigos antspaudu. Kai transporto priemonę, kurią teisėtais pagrindais valdo atstovybės narys ar Europos Sąjungos įstaigos narys, o ne atstovybė ar Europos Sąjungos įstaiga, prašymą pasirašo atstovybės ar Europos Sąjungos įstaigos narys, o atstovybės ar Europos Sąjungos įstaigos vadovas ar jo įgaliotas asmuo jį vizuoja ir tvirtina atitinkamai atstovybės ar Europos Sąjungos įstaigos antspaudu.

17. Protokolo departamentas per penkias darbo dienas nuo notos ir prašymo gavimo dienos išnagrinėja prašymą dėl atstovybės, atstovybės nario, Europos Sąjungos įstaigos, Europos Sąjungos įstaigos nario transporto priemonės išregistravimo ir tai pažymi prašymo dalyje „Pildo tik Užsienio reikalų ministerija“.

18. Protokolo departamento direktoriaus vizuotas ir šio departamento antspaudu patvirtintas prašymas grąžinamas jį pateikusiai atitinkamai atstovybei ar Europos Sąjungos įstaigai. Atstovybė, atstovybės narys, Europos Sąjungos įstaiga, Europos Sąjungos įstaigos narys prašymą kartu su Taisyklėse nurodytais dokumentais pateikia VĮ „Regitra“.

19. Bendrojo naudojimo valstybinio numerio ženklu registruota transporto priemonė išregistruojama atstovybei, atstovybės nariui, Europos Sąjungos įstaigai ar Europos Sąjungos įstaigos nariui tiesiogiai kreipiantis bendrąja tvarka į VĮ „Regitra“. Protokolo departamento tarpininkavimas nėra reikalingas.

20. VĮ „Regitra“:

20.1. patikrina gautus dokumentus;

20.2. priėmusi sprendimą, išregistruoja atstovybės, atstovybės nario, Europos Sąjungos įstaigos ar Europos Sąjungos įstaigos nario transporto priemonę ir per penkias darbo dienas nuo sprendimo priėmimo dienos elektroninio ryšio priemonėmis informuoja Protokolo departamentą apie jos išregistravimą.

21. Išregistruojant atstovybės ar atstovybės nario, Europos Sąjungos įstaigos ar Europos Sąjungos įstaigos nario transporto priemonę, diplomatiniai valstybinio numerio ženklai grąžinami VĮ „Regitra“. Atstovybei ar atstovybės nariui, Europos Sąjungos įstaigai ar Europos Sąjungos įstaigos nariui neišregistravus transporto priemonės ir negrąžinus diplomatinių valstybinio numerio ženklų (kai jie neprarasti) VĮ „Regitra“, Protokolo departamento direktorius gali priimti sprendimą netarpininkauti dėl kitų diplomatinių valstybinio numerio ženklų išdavimo šios atstovybės ar atstovybės nario, Europos Sąjungos įstaigos ar Europos Sąjungos įstaigos nario transporto priemonei.

22. Transporto priemonės registravimo dokumentai grąžinami VĮ „Regitra“, išskyrus tuos atvejus, kai atstovybė ar atstovybės narys raštu paprašo transporto priemonės registracijos liudijimą palikti kaip vienintelį transporto priemonės buvusios registracijos faktą patvirtinantį dokumentą.

23. Išregistruodama transporto priemonę, VĮ „Regitra“ atstovybės ar atstovybės nario, Europos Sąjungos įstaigos ar Europos Sąjungų įstaigos nario pageidavimu išduoda laikinuosius valstybinio numerio ženklus.

**VI. BAIGIAMOSIOS NUOSTATOS**

24. Už atstovybių, atstovybių narių, Europos Sąjungos įstaigų ar Europos Sąjungos įstaigų narių transporto priemonių registravimą mokama vadovaujantis Motorinių transporto priemonių ir jų priekabų registravimo paslaugų kainoraščiu, patvirtintu Lietuvos Respublikos vidaus reikalų ministro 2004 m. kovo 22 d. įsakymu Nr. 1V-80 („Informaciniai pranešimai“, 2004, Nr. ; 2009, Nr. ). Už diplomatinių valstybinio numerio ženklų ar bendro naudojimo valstybinio numerio ženklų išdavimą mokama vadovaujantis valstybės įmonės „Regitra“ teikiamų motorinių transporto priemonių ir jų priekabų valstybinio numerio ženklų išdavimo paslaugų kainoraščiu, patvirtintu Lietuvos Respublikos vidaus reikalų ministro 2005 m. birželio 20 d. įsakymu Nr. 1V-193 („Informaciniai pranešimai“, 2005, Nr. ; 2009, Nr. ).

25. Tvarkos apraše nenumatytais atstovybių, atstovybių narių, Europos Sąjungos įstaigų ar Europos Sąjungos įstaigų narių transporto priemonių įregistravimo, išregistravimo atvejais sprendimą priima VĮ „Regitra“ generalinis direktorius, atsižvelgęs į Protokolo departamento nuomonę.

\_\_\_\_\_\_\_\_\_\_\_\_\_\_\_\_\_

Užsienio valstybių diplomatinių atstovybių, konsulinių įstaigų ir tarptautinių organizacijų atstovybių transporto priemonių registravimo tvarkos aprašo

1 priedas

(Lietuvos Respublikos užsienio reikalų ministro ir Lietuvos Respublikos vidaus reikalų ministro 2013 m. birželio 12 d. įsakymo Nr. V-157/1V-506


redakcija)

**DIPLOMATINIŲ VALSTYBINIO NUMERIO ŽENKLŲ PAVYZDYS**

|  |  |  |
| --- | --- | --- |
| **15 1 000** |  | Atstovybės vadovo reprezentacinė transporto priemonė |
|  |  |
| **15 2 000** |  | Atstovybės, Europos Sąjungos įstaigos transporto priemonė |
|  |  |
| **15 3 000** |  | Diplomatinės atstovybės diplomatinio personalo nario, konsulinės įstaigos etatinio konsulinio pareigūno ir jų šeimos narių (jeigu šie asmenys nėra Lietuvos Respublikos piliečiai ir jų nuolatinė gyvenamoji vieta nėra Lietuvos Respublika), tarptautinės organizacijos atstovybės nario ir jo šeimos narių, Europos Sąjungos įstaigos vadovo ir administracijos padalinio vadovo, jų šeimos narių, kurie pagal tarptautinę teisę naudojasi diplomatinėmis privilegijomis ir imunitetais (jeigu šie asmenys nėra Lietuvos Respublikos piliečiai ir jų nuolatinė gyvenamoji vieta nėra Lietuvos Respublika), asmeninė transporto priemonė. |
|  |  |
| **15 4 000** |  | Diplomatinės atstovybės administracinio ir techninio personalo nario, konsulinės įstaigos konsulinio darbuotojo ir jų šeimos narių (jeigu šie asmenys nėra Lietuvos Respublikos piliečiai ir jų nuolatinė gyvenamoji vieta nėra Lietuvos Respublika) asmeninė transporto priemonė. |
|  |

**DIPLOMATINIŲ VALSTYBINIO Numerio ženklų simbolių reikšmės**

|  |  |  |  |  |  |
| --- | --- | --- | --- | --- | --- |
| **15 1 000** | | | | | |
|  |  | |  | |  |
| Pirmi du skaitmenys –atstovybės arba Europos Sąjungos įstaigos kodas pagal akreditavimo Lietuvos Respublikos užsienio reikalų ministerijoje eilės tvarką | | Trečias skaitmuo –transporto priemonės kategorija | | Ketvirtas, penktas, šeštas skaitmenys – registracijos eilės numeris | |



\_\_\_\_\_\_\_\_\_\_\_\_\_\_\_\_\_

Užsienio valstybių diplomatinių atstovybių, konsulinių įstaigų ir tarptautinių organizacijų atstovybių transporto priemonių registravimo tvarkos aprašo

2 priedas

(Lietuvos Respublikos užsienio reikalų ministro ir Lietuvos Respublikos vidaus reikalų ministro 2013 m. birželio 12 d. įsakymo Nr. V-157/1V-506

redakcija)

|  |  |
| --- | --- |
| **ATSTOVYB**Ė | **KODAS\*** |
| Švedijos Karalystės ambasada | 01 |
| Vokietijos Federacinės Respublikos ambasada | 02 |
| Prancūzijos Respublikos ambasada | 03 |
| Latvijos Respublikos ambasada | 04 |
| Danijos Karalystės ambasada | 05 |
| Kanados ambasados biuras | 06 |
| Jungtinės Didžiosios Britanijos ir Šiaurės Airijos Karalystės ambasada | 07 |
| Italijos Respublikos ambasada | 08 |
| Norvegijos Karalystės ambasada | 09 |
| Suomijos Respublikos ambasada | 10 |
| Šventojo Sosto nunciatūra | 11 |
| Turkijos Respublikos ambasada | 12 |
| Čekijos Respublikos ambasada | 13 |
| Jungtinių Amerikos Valstijų ambasada | 14 |
| Kinijos Liaudies Respublikos ambasada | 15 |
| Lenkijos Respublikos ambasada | 16 |
| Estijos Respublikos ambasada | 18 |
| Rusijos Federacijos ambasada | 19 |
| Rusijos Federacijos generalinis konsulatas Klaipėdoje | 20 |
| Rumunijos ambasada | 21 |
| Ukrainos ambasada | 22 |
| Baltarusijos Respublikos ambasada | 23 |
| Kazachstano Respublikos ambasada | 24 |
| Gruzijos ambasada | 25 |
| Japonijos ambasada | 26 |
| Austrijos Respublikos ambasada | 27 |
| Belgijos Karalystės ambasada | 28 |
| Nyderlandų Karalystės ambasada | 29 |
| Vengrijos Respublikos ambasada | 30 |
| Ispanijos Karalystės ambasada | 31 |
| Nepriklausomo Karinio Hospitalierių Maltos Ordino ambasada | 32 |
| Graikijos Respublikos ambasada | 33 |
| Airijos ambasada | 34 |
| Portugalijos Respublikos ambasada | 35 |
| Moldovos Respublikos ambasada | 36 |
| Azerbaidžano Respublikos ambasada | 37 |
| Bulgarijos Respublikos ambasada | 38 |
| Armėnijos Respublikos ambasada | 39 |
|  |  |
| **TARPTAUTIN**Ė**S ORGANIZACIJOS ATSTOVYB**Ė |  |
| Šiaurės Ministrų Tarybos biuras Lietuvoje | 80 |
| Pasaulio banko atstovybė | 81 |
| Europos rekonstrukcijos ir plėtros banko atstovybė | 82 |
| Pasaulinės sveikatos organizacijos koordinacinė taryba Lietuvoje | 83 |
| Jungtinių Tautų vystymo programa | 84 |
| Tarptautinės migracijos organizacijos Vilniaus biuras | 85 |
| Europos Komisijos atstovybė Lietuvoje | 86 |
| Jungtinių Tautų biurų įstaigos | 87 |
| Europos lyčių lygybės institutas | 88 |
| NATO Energetinio saugumo kompetencijos centras | 89 |

\* Užsienio valstybių atstovybėms kodai suteikiami pagal įsikūrimo Lietuvos Respublikoje pirmumą. Tarptautinių organizacijų atstovybėms ar jų padaliniams kodai suteikiami pagal įsikūrimo Lietuvos Respublikoje eiliškumą, pradedant nuo 80.

\_\_\_\_\_\_\_\_\_\_\_\_\_\_\_\_\_

Užsienio valstybių diplomatinių atstovybių, konsulinių įstaigų ir tarptautinių organizacijų atstovybių transporto priemonių registravimo tvarkos aprašo

3 priedas

(Lietuvos Respublikos užsienio reikalų ministro ir Lietuvos Respublikos vidaus reikalų ministro 2013 m. birželio 12 d. įsakymo Nr. V-157/1V-506

redakcija)

|  |
| --- |
| **PRAŠYMAS DĖL MOTORINĖS TRANSPORTO PRIEMONĖS REGISTRAVIMO**  **APPLICATION FOR VEHICLE REGISTRATION** |

|  |
| --- |
| **PILDYTI didžiosiomis raidėmis !**  **Please, use capital letters for completing the APPLICATION!** |

**1. Valdytojo ir / ar savininko duomenys / Data of the owner or user**

|  |  |
| --- | --- |
| Diplomatinės atstovybės / Konsulinės įstaigos / Tarptautinės organizacijos atstovybės/ Europos Sąjungos įstaigos pavadinimas /  Atstovybės nario vardas, pavardė  Name of the Diplomatic Mission / Consular Post / Representation of the International Organisation, European Union body/  Name, surname of the mission member | |
| Adresas /  Address (Private address) | Diplomatinės atstovybės / Konsulinės įstaigos / Tarptautinės organizacijos atstovybės/ Europos Sąjungos įstaigos mokesčių mokėtojo identifikacinis numeris/  Tax payer ID number of the Diplomatic Mission / Consular Post / Representation of the International Organisation/ European Union body |

**2. Transporto priemonės registracija / Vehicle registration**

|  |  |
| --- | --- |
| Įregistravimas / Registration | □[] |
| Registravimo duomenų keitimas / Reregistration | □[] |
| Išregistravimas / Removal from the register | □[] |

**3. Transporto priemonės duomenys / Vehicle data**

|  |
| --- |
| Transporto priemonės gamybinė markė (gamintojo prekės pavadinimas)/ Make of the vehicle |
| Transporto priemonės komercinis pavadinimas/ Commercial name of the vehicle |
| Identifikavimo Nr. / Identification number |

Valdytojo ar savininko parašas (jeigu asmeninė)

Signature of user or owner (if private) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Diplomatinės atstovybės / Konsulinės įstaigos /

Tarptautinės organizacijos atstovybės /Europos Sąjungos įstaigos vadovo parašas

Signature of Head of Diplomatic Mission / Consular post / Representation

of the International Organisation/ European Union body \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A. V.

SEAL

**Svarbu / Important**

|  |
| --- |
| Transporto priemonę su Lietuvos Respublikoje išduotais diplomatiniais valstybinio numerio ženklais leidžiama vairuoti asmeniui, turinčiam galiojantį Lietuvos Respublikos užsienio reikalų ministerijos Valstybinio ir diplomatinio protokolo departamento išduotą akreditacijos pažymėjimą, vairuotojo pažymėjimą, draudimo polisą, transporto priemonės registracijos liudijimą ir techninės apžiūros taloną. Valstybinio ir diplomatinio protokolo departamentas prašo informuoti nota apie transporto priemonės savininko ar valdytojo šiame prašyme pateiktos informacijos pasikeitimus, taip pat apie galutinį savininko ar valdytojo išvykimą ar jo funkcijų vykdymo pabaigą. **Only holder of valid Accreditation Card issued by the State and Diplomatic Protocol Department of the Ministry of Foreign Affairs of the Republic of Lithuania, Driving Licence, Vehicle Registration Document, Insurance Policy and Certificate of Inspection is authorised to drive vehicle with diplomatic license plates issued in the Republic of Lithuania. State and Diplomatic Protocol Department requests to be informed by Verbal Note of any changes in the data provided by the owner or user as well as of the final departure of the owner or user of the vehicle or of the determination of his / her functions.** |

**pildo tik UŽSIENIO REIKALŲ MINISTERIJA**

|  |  |  |  |
| --- | --- | --- | --- |
| Prašymas Užsienio reikalų ministerijoje gautas \_\_ \_\_ \_\_ \_\_ \_\_ \_\_ \_\_ \_\_  (data)  su \_\_\_\_\_\_\_\_\_\_\_\_\_\_\_\_\_\_\_\_ nota Nr. \_\_\_  (data) | | | |
| Motorinė transporto priemonė laikinai įregistruojama iki \_\_ \_\_ \_\_ \_\_ \_\_ \_\_ \_\_ \_\_  Diplomatinis valstybinio numerio ženklas \_\_ \_\_ \_\_ \_\_ \_\_ \_\_ | | | |
| Motorinė transporto priemonė išregistruojama | | □[] | |
| Pastabos: | | |  |
| Užsienio reikalų ministerijos Valstybinio ir diplomatinio protokolo |  | | |
| departamento direktoriaus ar jo įgalioto asmens parašas | \_\_\_\_\_\_\_\_\_\_      A. V. | | |

\_\_\_\_\_\_\_\_\_\_\_\_\_\_\_\_\_